Νέλι Φουρτάντο

Η Νέλι Φουρτάντο (αγγλικά: Nelly Kim Furtado, 2 Δεκεμβρίου 1978) είναι Καναδή τραγουδίστρια. Έχει πουλήσει 20 εκατομμύρια αντίτυπα άλμπουμ παγκοσμίως και 18 εκατομμύρια αντίτυπα singles, φτάνοντας συνολικά τα 40 εκατομμύρια αντίτυπα παγκοσμίως.Η Φουρτάντο έγινε γνωστή το 2000 όταν κυκλοφόρησε το πρώτο της άλμπουμ Whoa, Nelly!, το οποίο συμπεριλάμβανε το βραβευμένο με Grammy τραγούδι "I'm Like a Bird". Το 2003 έγινε μητέρα και κυκλοφόρησε το δεύτερο και λιγότερο επιτυχημένο άλμπουμ Folklore αλλά το 2006 επέστρεψε στην κορυφή με το άλμπουμ Loose που περιείχε τις επιτυχίες "Promiscuous", "Maneater", "All Good Things (Come to an End)" και "Say It Right". Το 2009 κυκλοφόρησε το πρώτο της ισπανόφωνο άλμπουμ με τίτλο Mi Plan, για το οποίο κέρδισε το βραβείο Latin Grammy Καλύτερου Ποπ Άλμπουμ. Το 2010 κυκλοφόρησε το πρώτο best of άλμπουμ με τίτλο The Best of Nelly Furtado. Το καινούριο της άλμπουμ με τίτλο The Spirit Indestructible κυκλοφόρησε στις 14 Σεπτεμβρίου 2012.

 Η Φουρτάντο γεννήθηκε στις 2 Δεκεμβρίου του 1978 στη Βικτώρια (Βρετανική Κολομβία), στον Καναδά, από τους Μαρία Μανουέλα και Αντόνιο Χοσέ Φουρτάντο. Οι γονείς της γεννήθηκαν στο Σάο Μιγκέλ στις Αζόρες και μετανάστευσαν στον Καναδά τη δεκαετία του '60. Έχει δύο αδέρφια τους Μάικλ Άντονι και Λίζα Αν.Στην ηλικία των τεσσάρων ξεκίνησε να τραγουδά και στα εννιά της έμαθε να παίζει μουσικά όργανα όπως τρομπόνι και γιουκαλέλι και αργότερα κιθάρα και πλήκτρα. Όταν έγινε 12 ξεκίνησε να γράφει στίχους και μουσική και σαν έφηβη ήταν μέλος μιας πορτογαλικής μπάντας. Στο Τορόντο γνώρισε τον Tallis Newkirk, μέλος του χιπ χοπ συγκροτήματος Plains of Fascination και έκανε φωνητικά σε ένα τραγούδι τους. Αργότερα σχημάτισε τους Nelstar, ένα ντουέτο μαζί με τον Newkirk. Τελικά όμως αποφάσισε ότι το στυλ τριπ χοπ δεν την εξέφραζε και αποχώρησε από το γκρουπ. Το 1997 τραγούδησε στο τάλεντ σόου Honey Jam. Εκεί τράβηξε την προσοχή του τραγουδιστή του συγκροτήματος The Philosopher Kings, Gerald Eaton και έγραψαν μαζί ένα τραγούδι. Μαζί με το άλλο μέλος του συγκροτήματος Brian West τη βοήθησαν να κάνουν το πρώτο της ντέμο. Το υλικό των ηχογραφήσεων κατέληξε να της κλείσει συμφωνία με τη δισκογραφική DreamWorks το 1999. Το πρώτο single με τίτλο Party's Just Begun κυκοφόρησε την ίδια χρονιά στο σάουντρακ της ταινίας Brokedown Palace. Το Οκτώβριο του 2000, μαζί με τους Eaton και West, κυκλοφόρησε το πρώτο της άλμπουμ Whoa, Nelly!. Το άλμπουμ γνώρισε παγκόσμια επιτυχία και έβγαλε τρία διεθνή single: "I'm like a Bird", "Turn off the Light" και "...On the Radio (Remember the Days)". Έλαβε 4 υποψηφιότητες για βραβείο Grammy και κέρδισε ένα για την Καλύτερη Γυναικεία Ποπ Ερμηνεία. Οι κριτικές ήταν εξαιρετικές με πολλούς να αναγνωρίζουν την καινοτόμο μίξη πολλών μουσικών ειδών και ήχων. Οι συνολικές πωλήσεις του Whoa, Nelly! ξεπέρασαν τα 7 εκατομμύρια αντίτυπα παγκοσμίως.Το 2002, η Φουρτάντο συμμετείχε στο τραγούδι "Thin Line" του hip hop συγκροτήματος Jurassic 5. Την ίδια χρονιά, παρείχε τα φωνητικά στο τραγούδι "The Harder They Come" του Paul Oakenfold. Επίσης συνεργάστησε με τον Κολομβιανό τραγουδιστή Juanes στο τραγούδι "Fotografia" και με το συγκρότημα Swollen Members στο τραγούδι "Breathe". Το δεύτερο άλμπουμ της Φουρτάντο με τίτλο Folklore κυκλοφόρησε το Νοέμβριο του 2003. Το τελευταίο κομμάτι του άλμπουμ "Childhood Dreams" είναι αφιερωμένο στην κόρη της Νεβίς. Το άλμπουμ περιέχει το τραγούδι "Força" που ήταν το επίσημο τραγούδι του Ευρωπαϊκού Πρωταθλήματος Ποδοσφαίρου 2004. Το πρώτο single ήταν το "Powerless (Say What You Want", δεύτερο το "Try" και ακολούθησαν τα "Força", "Explode" και "The Grass is Green". To Folklore δεν είχε την επιτυχία του πρώτου της άλμπουμ, μάλλον λόγω του λιγότερου ποπ ύφους αλλά και της κακής προώθησης της δισκογραφικής της εταιρίας. Τον Ιούνιο του 2006 κυκλοφόρησε το τρίτο της άλμπουμ Loose. Την παραγωγή του άλμπουμ ανέλαβε ο Timbaland και μαζί πειραματίστηκαν με πολλά είδη μουσικής όπως ποπ, R&B και μουσική του '80. Το Loose έλαβε κυρίως θετικές κριτικές με αρκετούς κριτικούς να σημειώνουν την "αναζωογονητική" επίδραση που είχε ο Timbaland στη μουσική της Φουρτάντο και χαρακτήρισαν το άλμπουμ "επιδέξιο, έξυπνο και εκπληκτικό". Άλλοι χαρακτήρισαν τη Φουρτάντο ως "πουλημένη" επειδή εγκατέλειψε τις παραδοσιακές και ροκ ρίζες της για τη hip hop και R&B μουσική ενώ την κατηγόρησαν ακόμα ότι προσπάθησε να κάνει πιο σέξυ τη μουσική της για να πουλήσει περισσότερα άλμπουμ.Το Loose είναι το πιο επιτυχημένο άλμπουμ της καριέρας της μέχρι σήμερα. Έφτασε στην 1η θέση στον Καναδά και στην Αμερική αλλά και σε πολλές χώρες παγκοσμίως. Το άλμπουμ περιείχε το πρώτο της νούμερο 1 στις Ηνωμένες Πολιτείες "Promiscuous" όπως και το πρώτο της νούμερο 1 στο Ηνωμένο Βασίλειο "Maneater". Το τρίτο single "Say It Right" έγινε το πιο επιτυχημένο της παγκοσμίως και γνώρισε τεράστια επιτυχία στην Ευρώπη και έγινε το δεύτερο νούμερο 1 στην Αμερική. Το τέταρτο single "All Good Things (Come to an End)" έγινε το πιο επιτυχημένο της single στην Ευρώπη, καταλαμβάνοντες την πρώτη θέση στα charts πολλών χωρών. Παγκοσμίως πούλησε πάνω από 10 εκατομμύρια αντίτυπα παγκοσμίως κάνοντάς το πιο εμπορικό άλμπουμ του 2006-2007 και το 22ο της δεκαετίας.Στις 16 Φεβρουαρίου 2007, η Φουρτάντο ξεκίνησε περιοδεία με τον τίτλο "Get Loose Tour". Το Μάρτιο του ίδιου χρόνου επέστρεψε στη γενέτειρά της Βικτωρία για μία σύναυλία. Προς τιμή της επίσκεψής της, η πόλη επισήμως ανακοίνωσε την 21η Μαρτίου, την πρώτη μέρα της άνοιξης, ως Η Μέρα της Νέλι Φουρτάντο. Μετά το τέλος της επιτυχημένης περιοδείας της, κυκλοφόρησε το πρώτο live DVD/CD με τίτλο Loose the Concert.Το 2007, η Φουρτάντο μαζί με τον Justin Timberlake συμμετείχαν στο τραγούδι του Timbaland "Give It to Me", το οποίο έγινε το τρίτο νούμερο 1 στις Ηνωμένες Πολιτείες και το δεύτερο στο Ηνωμένο Βασίλειο. Στα τέλη του 2008 έκανε ένα ντουέτο με τον James Morrison. Το τραγούδι με τίτλο "Broken Strings" κυκλοφόρησε στις 8 Δεκεμβρίου και έφτασε μέχρι τη 2η θέση στο chart του Ηνωμένου Βασιλείου. Την ίδια χρονιά τραγούδησε με το ιταλικό συγκρότημα Zero Assoluto το τραγούδι "Win or Lose – Appena prima di partire" Το 2009 η Φουρτάντο κυκλοφόρησε το πρώτο της άλμπουμ στα ισπανικά. Πρώτο single ήταν το "Manos Al Aire" (τα χέρια στον αέρα). Έγινε πλατινένιο στην Αμερική και κέρδισε και το βραβείο Latin Grammy για το Καλύτερο Ποπ Άλμπουμ. Η Νέλι είναι η πρώτη Καναδή τραγουδίστρια που κερδίζει το συγκεκριμένο βραβείο.Στις 12 Φεβρουαρίου 2010, η Φουρτάντο τραγούδησε το ντουέτο "Bang The Drum" μαζί με τον Bryan Adams στην τελετή έναρξης των Χειμερινών Ολυμπιακών Αγώνων στο Βανκούβερ. Τον Απρίλιο του 2010, η Φουρτάντο ανακοίνωσε ότι το τέταρτο άλμπουμ της με τίτλο Lifestyle δεν θα κυκλοφορήσει το καλοκαίρι του 2010 και ότι πρόκειται να συνεχίσει την περιοδεία της "Mi Plan Tour" ώστε να εμπνευστεί περισσότερο για το επόμενο άλμπουμ της. Τον Οκτώβριο του 2010 η Φουρτάντο τιμήθηκε με το δικό της αστέρι στη Λεωφόρο της Δόξας του Καναδά.Στις 16 Νοεμβρίου 2010 κυκλοφόρησε το πρώτο της best of άλμπουμ με τον τίτλο The Best of Nelly Furtado με πρώτο single το τραγούδι "Night is Young". Το άλμπουμ περιέχει τις μεγαλύτερες επιτυχίες της καθώς και άλλα δύο καινούρια τραγούδια "Girlfriend in the City" και "Stars". Το καινούριο άλμπουμ της Φουρτάντο με τίτλο The Spirit Indestructible κυκλοφόρησε στις 14 Σεπτεμβρίου 2012 και είναι σε παραγωγή των The Neptunes, Tiësto, Timbaland, Ryan Tedder και Rodney Jerkins. Για τη νέα της δουλειά, η Φουρτάντο δήλωσε ότι θα κυμαίνεται περισσότερο στο ύφος του ντεμπούτου της Whoa, Nelly!.Το πρώτο single από το άλμπουμ, "Big Hoops (Bigger the Better)" κυκλοφόρησε ως ψηφιακό single στις 17 Απριλίου 2012 και στάλθηκε στους ραδιοφωνικούς σταθμούς της Αμερικής την 1η Μαΐου 2012. Το δεύτερο single με τίτλο "Spirit Indestructible" κυκλοφορήσε στις 14 Αυγούστου 2012. Το τρίτο single "Parking Lot" κυκλοφόρησε στις 17 Σεπτεμβρίου 2012. Στις 20 Σεπτεμβρίου του 2003, η Νέλι Φουρτάντο γέννησε την κόρη της Νεβίς. Ο πατέρας της Νεβίς είναι ο Jasper Gahunia, με τον οποίο η Φουρτάντο ήταν φίλοι για αρκετά χρόνια, είχαν δεσμό για τέσσερα χρόνια και χώρισαν το 2005. Τον Οκτώβριο του 2008 η Φουρτάντο επιβεβαίωσε το γάμο της με τον Demacio "Demo" Castellón όπου το καλοκαίρι του 2016 χώρισαν. Whoa Nelly! (2000) Folklore (2003) Loose (2006) Mi Plan (2009) The Best of Nelly Furtado (2010) The Spirit Indestructible (2012) Whoa, Nelly! I'm Like a Bird (2000) Turn off the Light (2001) ...On the Radio (Remember the days) (2001) Hey, Man! (2002) Folklore Powerless (Say What You Want) (2003) Try (2004) Força (2004) Explode (2004) The Grass is Green (2005) Loose No Hay Igual (2006) Promiscuous (2006) Maneater (2006) Te Busqué (2006) Say It Right (2006) All Good Things (Come to an End) (2007) Do It (2007) In God's Hands (2007) The Best of Nelly Furtado The Night is Young (2010) The Spirit Indestructible Big Hoops (Bigger the Better) Spirit Indestructible Parking Lot No Hay Igual (featuring Calle 13) (2006) Te Busqué (featuring Juanes) (2006) En Las Manos De Dios (2007) Lo Bueno Siempre Tiene Un Final (2007) Manos al Aire (2009) Más (2009) Bajo Otra Luz (featuring Julieta Venegas & Mala Rodríguez) (2010) Fuerte (featuring Concha Buika) (2010) What's Going On (with Artists Against AIDS Worldwide) (2001) Breathe (Swollen Members featuring Nelly Furtado) (2002) Fotografía (Juanes featuring Nelly Furtado) (2003) Give It to Me (Timbaland featuring Nelly Furtado & Justin Timberlake) (2007) Win or Lose (Zero Assoluto featuring Nelly Furtado) (2008) Broken Strings (James Morrison featuring Nelly Furtado) (2008) Jump (Flo Rida featuring Nelly Furtado) (2009) I Wish I Knew Natalie Portman (k-os featuring Saukrates & Nelly Furtado) (2009) Morning After Dark (Timbaland featuring Nelly Furtado & SoShy) (2009) Who Wants to Be Alone (Tiësto featuring Nelly Furtado) (2010) Wavin' Flag (with Young Artists for Haiti) (2010) Bang the Drum (Bryan Adams & Nelly Furtado) (2010) Hot 'N Fun (N.E.R.D. featuring Nelly Furtado) (2010) Where It Begins (Ivete Sangalo featuring Nelly Furtado) (2010) Time Stand Still (Score: A Hockey Musical Soundtrack) (2010) Crocodile Rock (Nelly Furtado & Elton John - Gnomeo and Juliet Soundtrack) (2011) Επίσημη ιστοσελίδα Επίσημη ιστοσελίδα των θαυμαστών της Νέλι Φουρτάντο Αρχειοθετήθηκε 2011-07-13 στο Wayback Machine. Fan Club